C 147/6

Euroopan parlamentin ja neuvoston asetuksen (EU) N:o 1308/2013 94 artiklan 1 kohdan d alakohdassa tarkoitetun yhtenäisen asiakirjan sekä tuote-eritelmän julkaisutietojen julkaiseminen erään viinialan nimityksen osalta

(2022/C 147/05)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa julkaisemisesta.

YHTENÄINEN ASIAKIRJA

”Vézelay”

PDO-FR-02406

Hakemuksen jättämispäivä: 3.12.2021

1. Rekisteröitävä nimi / rekisteröitävät nimet

Vézelay

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

4. Viinin tai viinien kuvaus

Kyseessä on kuiva, hiilihapoton valkoviini, jonka väri on vaalean kullankeltainen. Viinin luonteenomaisiin piirteisiin kuuluvat kukkaisuus, raikkaus ja mineraalisuus. Iän myötä viinistä kehittyy moniulotteinen ja hienostunut.

Viinien luonnollinen alkoholipitoisuus on vähintään 11 tilavuusprosenttia.

Väkevöimisen jälkeen viinien kokonaisalkoholipitoisuus on enintään 13 tilavuusprosenttia.

Kulutukseen saatettaessa valmiissa viineissä käymiskykyisten sokereiden (glukoosi ja fruktoosi) enimmäispitoisuus on

— 3 grammaa litrassa;

— tai 4 grammaa litrassa, jos kokonaishappopitoisuus on vähintään 55,10 milliekvivalenttia litrassa eli 4,13 grammaa litrassa viinihappona ilmaistuna (tai 2,7 grammaa litrassa rikkihappona ilmaistuna).

Muilta analyyttisiltä ominaisuuksiltaan viini on EU:n lainsäädännössä vahvistettujen arvojen mukainen.

Yleiset analyyttiset ominaisuudet Kokonaisalkoholipitoisuus enintään (til-%) Todellinen vähimmäisalkoholipitoisuus (til-%) Vähimmäishappopitoisuus Haihtuvien happojen pitoisuus enintään (milliekvivalenttia/litra) Kokonaisrikkidioksidipitoisuus enintään (milligrammaa/litra)

5. Viininvalmistusmenetelmät

a. Olennaiset viininvalmistusmenetelmät

Viininviljelykäytäntö

Viiniköynnösten istutustiheys on vähintään 6 400 köynnöstä hehtaaria kohden. Köynnösrivien välinen etäisyys saa olla enintään 1,30 metriä, ja samassa rivissä olevien köynnösten välisen etäisyyden on oltava 1–1,20 metriä.

Viiniköynnösten leikkuuta koskevat säännöt

Viininviljelykäytäntö

Viiniköynnökset leikataan siten, että niissä on enintään 12 silmua köynnöstä kohti ja enintään 7,5 silmua neliömetriä kohti. Leikkauksessa käytetään

— matalaleikkausta (Royat- ja kahden oksan sidontatapa) tai

— pitkää yksinkertaista Guyot-leikkausta.

Yksinkertaista Guyot-leikkausta voidaan mukauttaa

— toisella kannusversolla, jolloin satoverson sijainti voi vaihdella vuodesta toiseen

— satoversolla, jossa on enintään 3 silmua, ja kannusversolla, jossa on enintään 2 silmua.

Leikkaustavasta riippumatta viiniköynnöksiin voidaan jättää useampia silmuja edellyttäen, että 11 tai 12 lehden fenologisessa vaiheessa kyseisenä vuonna hedelmää kantavien oksien määrä köynnöstä kohden on enintään leikkaussäännöissä määritelty jätettävien silmujen määrä.

Viiniyttäminen

Valmistukseen sovellettavat rajoitukset

— Jatkuvatoimiset puristimet on kielletty.

— Puunpalasten käyttö on kielletty.

Kypsytys

Erityinen viininvalmistusmenetelmä

Viinejä kypsytetään vähintään korjuuta seuraavan vuoden 1. maaliskuuta saakka.

b. Enimmäistuotokset

64 hehtolitraa hehtaaria kohti

6. Rajattu maantieteellinen alue

Viinirypäleet korjataan ja viiniytys, viinien valmistus ja kypsytys toteutetaan seuraavien kuntien alueella: Asquins, Saint-Père, Tharoiseau ja Vézelay Yonnen departementissa.

7. Pääasialliset rypälelajikkeet

Chardonnay B

8. Yhteyden tai yhteyksien kuvaus

8.1. Kuvaus yhteyden kannalta merkityksellisistä luontoon liittyvistä tekijöistä

Vézelayn alue sijaitsee Morvanin alueellisen luonnonpuiston liepeillä, Yonnen departementin eteläpuolella Bourgognessa. Se on maantieteellisesti itsenäinen ja selkeärajainen alue, joka sijaitsee 40 kilometrin päässä Auxerrois’n viinitarhoista ja noin 100 kilometrin päässä Côte d’Orin ensimmäisistä viinitiloista. Viinitarhoja on Asquinsin, Saint Pèren, Tharoiseaun ja Vézelayn kuntien rinteillä Yonnen sivujoen Curen muodostaman laakson molemmin puolin.

Vuosisatojen saatossa kehittynyt Vézelayn viininviljelyalue on syntynyt monimuotoisten geomorfologisten muutosten seurauksena. Tektonisesti alue muodostui niin kutsutun rhônelaisen vaiheen aikana (plioseenikaudella), kun Morvanin kiteiset vuoret kohosivat maankuoren liikkeiden seurauksena lopulliseen muotoonsa. Morvan on Ranskan keskusylängöstä erkaantuva alarinne Pariisin altaan kaakkoisosassa, jossa maaperä on muodostunut sedimenttikerrostumista.

Cure-joki on hionut näihin erivahvuisista kivistä koostuneisiin syviin sedimenttikerrostumiin amfiteatterin kaltaisen uoman, josta nousee eroosion muodostamia etelään ja itään avautuvia tasalakisia kukkuloita (butte) ja penkereitä. Kerroksittain kohoavat kukkulat ja rinteet (cuesta) ovat tyypillinen osa Bourgognen alueella sijaitsevan Vézelayn maisemaa.

Viinitarhat sijaitsevat Curen jyrkillä rinteillä ja sen sivulaaksoissa 250–300 metrin korkeudessa. Vasemmalla rannalla maa-alusta koostuu (keskijurakauden) Bathonia-vaiheelta peräisin olevasta merkelistä ja kalkkikivestä, kun taas oikean rannan rinteet koostuvat pääasiassa Lias-joen (varhaisjurakaudelta peräisin olevasta) savipitoisesta merkelistä.

Viinitarhojen ylärinteillä maa on eroosion kuluttamaa kivistä pintamaata, jossa hienojakoista maa-ainesta on vähän ja jonka alla on pirstaloitunutta ja rapautunutta kalkkikivistä peruskalliota.

Sen sijaan puolivälissä rinteitä ja alarinteillä on syvempiä maakerroksia, jotka koostuvat paksuudeltaan ja kivisyydeltään vaihtelevista kalkkikivikerroksista. Niiden alla on syviä kalkkikivi- ja savimaakerroksia, jotka ovat peräisin alla olevista rapautuneista kiviaineksista: kovasta kalkkikivestä, kalkkipitoisesta merkelistä tai merkelistä.

Vézelayn alueella vallitsee viileä valtameri-ilmasto, johon kuuluvat usein ja runsaina esiintyvät sateet. Vezelay, jonka vuotuinen sademäärä on 800 mm, erottuu selvästi muista pienistä bourgognelaisista viininviljelyalueista. Lähellä sijaitsevan Morvanin vuoriston vaikutuksesta keväät ovat kosteita ja kesät lämpimiä. Kesällä esiintyy usein rajuilmoja. Talvella on melko kylmää ja hallat ovat mahdollisia.

Vuotuiset mutta myös päivittäiset lämpötilanvaihtelut ovat merkittäviä, mikä tuo alueen ilmastoon mannermaisuutta; talvella lämpötilat voivat laskea usein jopa -10 °C:seen, ja kesällä puolestaan 30 °C:n lämpötilat ovat tavallisia. Keskimääräinen ero päivittäisten äärilämpötilojen välillä on suurempi kuin Auxerrois’ssa ja hyvin lähellä tai jopa sama kuin Côte d’Orin alueella. Päivän lämpötila voi matalimmillaan olla -4 °C ja korkeimmillaan +8 °C.

8.2. Kuvaus yhteyden kannalta merkityksellisistä ihmiseen liittyvistä tekijöistä

Alueen viinitarhoja pidetään hyvälaatuisina, mikä käy ilmi vuodelta 1137 peräisin olevasta viinitarhojen maksuja koskevasta taulukosta ja asiakirjasta, joka koskee tiettyjä Burgundin herttuan omistamalla Nanchêvresin alueella sijaitsevia Clos-au-Ducin lohkoja Saint Pèren kunnassa. André Jullien luokitteli vuonna 1816 julkaistussa teoksessaan ”Topographie de tous les vignobles connus” (Kaikkien tunnettujen viinitarhojen topografia) Vézelayn alueen ja erityisesti Clos de Vézelayn lohkoilta peräisin olevat viinit laatuviinien kolmanteen kategoriaan.

Vézelay-viinin kauppa lisääntyi 1800-luvun loppua kohti. Tähän vaikutti jokiverkosto, jonka ansiosta viiniä voitiin kuljettaa Pariisiin. Auxerrois’n alueelle vuonna 1884 levinnyt viinikirva pysäytti tämän kehityksen ja hävitti alueen viinitarhat lähes kokonaan.

Laajamittaisen maaltamuuton seurauksena työvoimaa oli vähän ja viinitarhojen uudelleenrakentaminen pääsi alkuun vasta 1970-luvulla muutamien viljelijöiden aloitteesta ja departementin yleisneuvoksen Paul Flandinin tuella. Vuonna 1974 Vézelayn viininviljelyalueen elvyttämiseksi perustettiin oma ammattiliitto.

Ensimmäisillä viiniköynnöksillä tutkittiin rypälelajikkeita, istutustiheyttä ja kasvatusmenetelmiä. Suurin osa viinitarhoista keskittyi nopeasti laatuvalkoviinien tuotantoon. Pääasiallisena lajikkeena käytettiin Chardonnay B:tä, jota istutettiin tiheästi ja joka tuotti pieniä satomääriä.

Alueen puustoiseen maisemaan perustetulle maatalousmaalle istutetut viinitarhat yksilöityivät nopeasti.

Viininviljelyn kehittymistä vauhditti 1990 perustettu osuuskunta, joka vastasi viinien valmistamisesta ja kaupan pitämisestä. Sittemmin paikallisesta viininviljelytoiminnasta puolet tapahtui osuuskunnissa, jotka koostuivat monilajiviljelyä ja karjankasvatusta harjoittavista toimijoista sekä viiniviljelyyn keskittyvistä pientilallisista. Toisesta puolesta taas vastasivat muut viininviljelijät, joiden käytössä oli yhteensä noin 10 hehtaaria maata ja jotka olivat tulleet Vézelayn alueelle harjoittamaan pulloviinien kauppaa tavoitteenaan hyödyntää uuden suojatun nimityksen ja alueelle suuntautuvien runsaiden matkailijamäärien tuomia mahdollisuuksia.

Nimityksen ”Bourgogne” maantieteelliseen alueeseen kuului vuonna 1989 neljä kuntaa: Asquins, Saint-Père, Tharoiseau ja Vézelay. Tämän jälkeen vuonna 1992 Vézelayn alueella olevat lohkot yksilöitiin, ja vuonna 1998 Bourgogne-nimitykseen liitettiin täydentävä maantieteellinen nimitys ”Vézelay”. Nämä vaiheet kertovat Vézelayn viininviljelijöiden pitkäjänteisestä työstä viinin laadun kehittämiseksi.

8.3. Syy- ja seuraussuhteet

Vézelayn alue erottuu maantieteelliseltä sijainniltaan sekä pohjoisessa olevista Auxerrois’n alueista että etelässä sijaitsevasta Côte d’Orista. Tämä maantieteellinen itsenäisyys sekä alueen geologiset ominaispiirteet tekevät Vézelaystä ainutlaatuisen viininviljelyalueen. Vézelayn viinitarhoilla, jotka olivat jo vähällä hävitä viinikirvan aiheuttamien tuhojen seurauksena, on pitkät perinteet, jotka juontavat juurensa aina roomalaisajoille saakka. Tämä jatkuvuus kertoo tämän Morvanin vuoriston luomille Cure-joen rannoille levittäytyvän alueen erityisestä kyvystä tuottaa laatuviinejä.

Nimityksen ”Vézelay” valmistukseen tarkoitetut viiniköynnökset kasvavat Vézelayn alueella kalkkikivestä ja merkelipitoisesta kalkkikivestä muodostuneilla rinteillä, jotka avautuvat etelä/itä- ja kaakkoissuuntaan ja saavat suojaa kylmiltä pohjoistuulilta. Näissä olosuhteissa menestyy perinteinen Bourgognen alueen lajike, Chardonnay B.

Paikallisen ilmaston ja siihen vaikuttavan Morvanin vuoriston metsäisten kukkuloiden ansiosta rypäleet säilyttävät happamuutensa ja valkoviineistä tulee tavanomaista raikkaampia, mikä erottaa ne muista Bourgognen alueen valkoviineistä. Myös ympäröivät luonnonelementit (pinnanmuodot, Morvanin metsien läheisyys) myötävaikuttavat omalta osaltaan viinien raikkauteen.

Nämä paikallisen ilmaston viileydestä johtuvat ominaisuudet ja erityisesti viiniin kehittyvät valkoisten kukkien (akasia ja orapihlaja) aromit erottavat Vézelay-viinit muista Bourgognen alueen valkoviineistä.

Viinitarhoilla noudatetaan bourgognelaisia viljelyperinteitä, joihin kuuluvat suuri istutustiheys, matalaleikkaus ja tukilankojen käyttö. Viininvalmistusmenetelmät ja suhteellisen lyhyet kypsytysajat tuovat alkuperänimityksellä ”Vézelay” suojattuihin viineihin erityisen makuprofiilin, jonka tärkeimpiin ominaisuuksiin kuuluvat raikkaus, mineraalisuus ja kukkaiset aromit.

Viinitarhat ovat ajan saatossa löytäneet paikkansa Vézelayn alueen suotuisimmilta paikoilta. Vézelayn kirkon ympäristöön levittäytyvät arvoalueet ovatkin maisemaltaan hyvin bourgognelaisia viiniköynnöksineen ja laitumineen.

9. Olennaiset lisäedellytykset

Välittömässä läheisyydessä sijaitseva alue

Oikeudellinen kehys:

Kansallinen lainsäädäntö

Lisäedellytyksen tyyppi:

Tuotantoa rajatulla maantieteellisellä alueella koskeva poikkeus

Edellytyksen kuvaus:

Välittömässä läheisyydessä sijaitseva alue muodostuu viiniyttämistä sekä viinien valmistusta ja kypsytystä koskevan poikkeuksen mukaisesti seuraavien Côte-d’Orin kuntien alueesta: Agencourt, Aloxe-Corton, Ancey, Arcenant, Argilly, Autricourt, Auxey-Duresses, Baubigny, Beaune, Belan-sur-Ource, Bévy, Bissey-la-Côte, Bligny-lès-Beaune, Boncourt-le-Bois, Bouix, Bouze-lès-Beaune, Brion-sur-Ource, Brochon, Cérilly, Chambœuf, Chambolle-Musigny, Channay, Charrey-sur-Seine, Chassagne-Montrachet, Châtillon-sur-Seine, Chaumont-le-Bois, Chaux, Chenôve, Chevannes, Chorey-lès-Beaune, Clémencey, Collonges-lès-Bévy, Combertault, Comblanchien, Corcelles-les-Arts, Corcelles-les-Monts, Corgoloin, Cormot-le-Grand, Corpeau, Couchey, Curley, Curtil-Vergy, Daix, Dijon, Ebaty, Echevronne, Epernay-sous-Gevrey, L’Etang-Vergy, Etrochey, Fixin, Flagey-Echézeaux, Flavignerot, Fleurey-sur-Ouche, Fussey, Gerland, Gevrey-Chambertin, Gilly-lès-Cîteaux, Gomméville, Grancey-sur-Ource, Griselles, Ladoix-Serrigny, Lantenay, Larrey, Levernois, Magny-lès-Villers, Mâlain, Marcenay, Marey-lès-Fussey, Marsannay-la-Côte, Massingy, Mavilly-Mandelot, Meloisey, Merceuil, Messanges, Meuilley, Meursanges, Meursault, Molesme, Montagny-lès-Beaune, Monthelie, Montliot-et-Courcelles, Morey-Saint-Denis, Mosson, Nantoux, Nicey, Noiron-sur-Seine, Nolay, Nuits-Saint-Georges, Obtrée, Pernand-Vergelesses, Perrigny-lès-Dijon, Plombières-lès-Dijon, Poinçon-lès-Larrey, Pommard, Pothières, Premeaux-Prissey, Prusly-sur-Ource, Puligny-Montrachet, Quincey, Reulle-Vergy, La Rochepot, Ruffey-lès-Beaune, Saint-Aubin, Saint-Bernard, Saint-Philibert, Saint-Romain, Sainte-Colombe-sur-Seine, Sainte-Marie-la-Blanche, Santenay, Savigny-lès-Beaune, Segrois, Tailly, Talant, Thoires, Vannaire, Vauchignon, Velars-sur-Ouche, Vertault, Vignoles, Villars-Fontaine, Villebichot, Villedieu, Villers-la-Faye, Villers-Patras, Villy-le-Moutier, Vix, Volnay, Vosne-Romanée ja Vougeot.

Välittömässä läheisyydessä sijaitseva alue muodostuu viiniyttämistä sekä viinien valmistusta ja kypsytystä koskevan poikkeuksen mukaisesti seuraavien Rhônen kuntien alueesta:

Alix, Anse, L’Arbresle, Les Ardillats, Arnas, Bagnols, Beaujeu, Belleville, Belmont-d’Azergues, Blacé, Le Bois-d’Oingt, Le Breuil, Bully, Cercié, Chambost-Allières, Chamelet, Charentay, Charnay, Châtillon, Chazay-d’Azergues, Chénas, Chessy, Chiroubles, Cogny, Corcelles-en-Beaujolais, Dareizé, Denicé, Dracé, Emeringes, Fleurie, Frontenas, Gleizé, Jarnioux, Juliénas, Jullié, Lacenas, Lachassagne, Lancié, Lantignié, Légny, Létra, Liergues, Limas, Lozanne, Lucenay, Marchampt, Marcy, Moiré, Montmelas-Saint-Sorlin, Morancé, Odenas, Oingt, Les Olmes, Le Perréon, Pommiers, Pouilly-le-Monial, Quincié-en-Beaujolais, Régnié-Durette, Rivolet, Saint-Clément-sur-Valsonne, Saint-Cyr-le-Chatoux, Saint-Didier-sur-Beaujeu, Saint-Etienne-des-Oullières, Saint-Etienne-la-Varenne, Saint-Georges-de-Reneins, Saint-Germain-Nuelles, Saint-Jean-d’Ardières, Saint-Jean-des-Vignes, Saint-Julien, Saint-Just-d’Avray, Saint-Lager, Saint-Laurent-d’Oingt, Saint-Loup, Sainte-Paule, Saint-Romain-de-Popey, Saint-Vérand, Salles-Arbuissonnas-en-Beaujolais, Sarcey, Taponas, Ternand, Theizé, Vaux-en-Beaujolais, Vauxrenard, Vernay, Villefranche-sur-Saône, Ville-sur-Jarnioux ja Villié-Morgon.

Välittömässä läheisyydessä sijaitseva alue muodostuu viiniyttämistä sekä viinien valmistusta ja kypsytystä koskevan poikkeuksen mukaisesti seuraavien Sâone-et-Loiren kuntien alueesta:

Aluze, Ameugny, Azé, Barizey, Beaumont-sur-Grosne, Berzé-la-Ville, Berzé-le-Châtel, Bissey-sous-Cruchaud, Bissy-la-Mâconnaise, Bissy-sous-Uxelles, Bissy-sur-Fley, Blanot, Bonnay, Bouzeron, Boyer, Bray, Bresse-sur-Grosne, Burgy, Burnand, Bussières, Buxy, Cersot, Chagny, Chaintré, Chalon-sur-Saône, Chamilly, Champagny-sous-Uxelles, Champforgeuil, Chânes, Change, Chapaize, La Chapelle-de-Bragny, La Chapelle-de-Guinchay, La Chapelle-sous-Brancion, Charbonnières, Chardonnay, La Charmée, Charnay-lès-Mâcon, Charrecey, Chasselas, Chassey-le-Camp, Château, Châtenoy-le-Royal, Chaudenay, Cheilly-lès-Maranges, Chenôves, Chevagny-lès-Chevrières, Chissey-lès-Mâcon, Clessé, Cluny, Cormatin, Cortambert, Cortevaix, Couches, Crêches-sur-Saône, Créot, Cruzille, Culles-les-Roches, Curtil-sous-Burnand, Davayé, Demigny, Dennevy, Dezize-lès-Maranges, Donzy-le-National, Donzy-le-Pertuis, Dracy-le-Fort, Dracy-lès-Couches, Epertully, Etrigny, Farges-lès-Chalon, Farges-lès-Mâcon, Flagy, Fleurville, Fley, Fontaines, Fragnes-la-Loyère, Fuissé, Genouilly, Germagny, Givry, Granges, Grevilly, Hurigny, Igé, Jalogny, Jambles, Jugy, Jully-lès-Buxy, Lacrost, Laives, Laizé, Lalheue, Leynes, Lournand, Lugny, Mâcon, Malay, Mancey, Martailly-lès-Brancion, Massilly, Massy, Mellecey, Mercurey, Messey-sur-Grosne, Milly-Lamartine, Montagny-lès-Buxy, Montbellet, Montceaux-Ragny, Moroges, Nanton, Ozenay, Paris-l’Hôpital, Péronne, Pierreclos, Plottes, Préty, Prissé, Pruzilly, Remigny, La Roche-Vineuse, Romanèche-Thorins, Rosey, Royer, Rully, Saint-Albain, Saint-Ambreuil, Saint-Amour-Bellevue, Saint-Boil, Saint-Clément-sur-Guye, Saint-Denis-de-Vaux, Saint-Désert, Saint-Gengoux-de-Scissé, Saint-Gengoux-le-National, Saint-Germain-lès-Buxy, Saint-Gervais-sur-Couches, Saint-Gilles, Saint-Jean-de-Trézy, Saint-Jean-de-Vaux, Saint-Léger-sur-Dheune, Saint-Mard-de-Vaux, Saint-Martin-Belle-Roche, Saint-Martin-du-Tartre, Saint-Martin-sous-Montaigu, Saint-Maurice-de-Satonnay, Saint-Maurice-des-Champs, Saint-Maurice-lès-Couches, Saint-Pierre-de-Varennes, Saint-Rémy, Saint-Sernin-du-Plain, Saint-Symphorien-d’Ancelles, Saint-Vallerin, Saint-Vérand, Saint-Ythaire, Saisy, La Salle, Salornay-sur-Guye, Sampigny-lès-Maranges, Sancé, Santilly, Sassangy, Saules, Savigny-sur-Grosne, Sennecey-le-Grand, Senozan, Sercy, Serrières, Sigy-le-Châtel, Sologny, Solutré-Pouilly, Taizé, Tournus, Uchizy, Varennes-lès-Mâcon, Vaux-en-Pré, Vergisson, Vers, Verzé, Le Villars, La Vineuse, Vinzelles ja Viré.

Välittömässä läheisyydessä sijaitseva alue muodostuu viiniyttämistä sekä viinien valmistusta ja kypsytystä koskevan poikkeuksen mukaisesti seuraavien Yonnen kuntien alueesta:

Accolay, Aigremont, Annay-sur-Serin, Arcy-sur-Cure, Augy, Auxerre, Avallon, Bazarnes, Beine, Bernouil, Béru, Bessy-sur-Cure, Bleigny-le-Carreau, Censy, Chablis, Champlay, Champs-sur-Yonne, Champvallon, Chamvres, La Chapelle-Vaupelteigne, Charentenay, Châtel-Gérard, Chemilly-sur-Serein, Cheney, Chevannes, Chichée, Chitry, Collan, Coulangeron, Coulanges-la-Vineuse, Courgis, Cravant, Cruzy-le-Châtel, Dannemoine, Dyé, Epineuil, Escamps, Escolives-Sainte-Camille, Fleys, Fontenay-près-Chablis, Gy-l’Evêque, Héry, Irancy, Island, Joigny, Jouancy, Junay, Jussy, Lichères-près-Aigremont, Lignorelles, Ligny-le-Châtel, Lucy-sur-Cure, Maligny, Mélisey, Merry-Sec, Migé, Molay, Molosmes, Montigny-la-Resle, Mouffy, Moulins-en-Tonnerois, Nitry, Noyers, Ouanne, Paroy-sur-Tholon, Pasilly, Pierre-Perthuis, Poilly-sur-Serein, Pontigny, Préhy, Quenne, Roffey, Rouvray, Saint-Bris-le-Vineux, Saint-Cyr-les-Colons, Sainte-Pallaye, Sainte-Vertu, Sarry, Senan, Serrigny, Tissey, Tonnerre, Tronchoy, Val-de-Mercy, Vallan, Venouse, Venoy, Vermenton, Vézannes, Vézinnes, Villeneuve-Saint-Salves, Villiers-sur-Tholon, Villy, Vincelles, Vincelottes, Viviers, Volgré ja Yrouerre.

Pienempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisäsäännökset

Edellytyksen kuvaus:

Tarkistetun alkuperänimityksen saaneiden viinien merkinnöissä voidaan mainita pienemmän maantieteellisen yksikön nimi seuraavin edellytyksin:

— Paikka on merkitty kiinteistörekisteriin.

— Paikka on mainittu satoilmoituksessa.

Kiinteistörekisteriin kirjatun paikan nimi on kirjoitettava kirjaimin, jotka ovat korkeudeltaan ja leveydeltään enintään puolet niistä kirjaimista, joilla tarkistettu alkuperänimitys kirjoitetaan.

Suurempi maantieteellinen yksikkö

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisäsäännökset

Edellytyksen kuvaus:

Tarkistetun alkuperänimityksen saaneiden viinien merkinnöissä voidaan mainita suurempi maantieteellinen yksikkö ”Vin de Bourgogne” tai ”Grand Vin de Bourgogne”.

Lajikkeen nimen mainitseminen

Oikeudellinen kehys:

Kansallinen lainsäädäntö

Lisäedellytyksen tyyppi:

Merkintöjä koskevat lisäsäännökset

Edellytyksen kuvaus:

Jos rypälelajike on eritelty merkinnöissä, tämä merkintä ei saa olla samassa visuaalisessa kentässä kuin pakolliset merkinnät, ja sen saa painaa enintään 2 millimetrin kokoisin kirjaimin.

Tuote-eritelmän julkaisutiedot

https://info.agriculture.gouv.fr/gedei/site/bo-agri/document_administratif-e788615d-fc6a-4b06-97a9-2171414b470c

(1) EUVL L 347, 20.12.2013, s. 671.